CELEX: C2005/217/83
Language: hu
Date: 2005-09-03 00:00:00
Title: Az Elsőfokú Bíróság ítélete 2005. július 5. a T-370/03. sz., Jacques Wunenburger kontra az Európai Közösségek Bizottsága ügyben (Tisztviselők – Az EuropeAid Együttműködési Hivatal igazgatói posztja – Álláshirdetés – A jelentkezés elutasítása – Megsemmisítés iránti kereset – Keresetindításhoz fűződő érdek – Indokolás – Nyilvánvaló mérlegelési hiba)

3.9.2005   
            
            
               HU
            
            
               Az Európai Unió Hivatalos Lapja
            
            
               C 217/37
            
         
      AZ ELSŐFOKÚ BÍRÓSÁG ÍTÉLETE
   
   2005. július 5.
   a T-370/03. sz., Jacques Wunenburger kontra az Európai Közösségek Bizottsága (1) ügyben
   (Tisztviselők - Az EuropeAid Együttműködési Hivatal igazgatói posztja - Álláshirdetés - A jelentkezés elutasítása - Megsemmisítés iránti kereset - Keresetindításhoz fűződő érdek - Indokolás - Nyilvánvaló mérlegelési hiba)
   (2005/C 217/83)
   Az eljárás nyelve: francia
   A T-370/03. sz., Jacques Wunenburger, az Európai Közösségek Bizottságának tisztviselője (lakóhelye: Zágráb [Horvátország], képviseli: É. Boigelot ügyvéd) kontra az Európai Közösségek Bizottsága (meghatalmazottak: J. Currall és G. Berscheid, kézbesítési cím: Luxembourg) ügyben, egyrészt a felperesnek az EuropeAid Együttműködési Hivatal „Afrika, Karib-tenger, Csendes-óceán” igazgatóságának igazgatói posztjára való kinevezését elutasító, másrészt az említett posztra egy másik jelöltet kinevező bizottsági határozat megsemmisítése iránti kérelem tárgyában, az Elsőfokú Bíróság (első tanács), tagjai: J. D. Cooke tanácselnök, R. García-Valdecasas és I. Labucka bírák, hivatalvezető: I. Natsinas tanácsos, 2005. július 5-én meghozta ítéletét, amelynek rendelkező része a következő:
   
               1)
            
            
               Az Elsőfokú Bíróság a keresetet elutasítja.
            
         
               2)
            
            
               A felek maguk viselik saját költségeiket.
            
         
      (1)  HL C 21., 2004.1.24.